Source: https://www.porada.sk/archive/index.php/t-36663.html?s=cd82e37bc00360655c4af5e556afa4ca
Timestamp: 2019-06-17 05:58:43+00:00
Document Index: 7413264

Matched Legal Cases: ['§ 20', '§ 20', '§20', '§ 19', '§ 20', '§ 38', '§ 18']

Nevytvorenie opravnej položky [Archív] - PORADA.sk
Nevytvorenie opravnej položky
23.11.06,15:58
Pôvodca textu príspevku: renča1
podľa § 20 ods.10,11,12 zákona o dani z príjmu (http://www.porada.sk/autolink.php?id=2&script=showthread&forumid=33). Tvorba opravných položiek k pohľadávkam voči dlžníkom v konkur.a vyrovnavacom konaní je možné tvoriť oprav.položky voči pohľadávkam tých daňovníkov, ktorí sú v konkurz. a vyrovnav. konaní. Tieto oprav.položky ako daňovo uznaný výdavok môžu vytvárať daňovníci dane z príjmov najviac do výšky hodnoty pohľadávky prihlásenej v lehote. To znamená, že daňovník musí postupovať podľa ustanovení § 20 ZKV. Ak chce veriteľ aspoň čiastočne uspokojiť svoju pohľadávku v konkurz.konaní, musí ju prihlásiť na konkurz. súde v lehote určenej v uznesení o vyhlásení konkurzu , ktorá je 60 dní. Do tejto lehoty musia veritelia svoje pohľadávky prihlásiť. Ak si veritelia svoje pohľadávky neprihlásia najneskôr do skončenia prieskumného pojednávania, na ich pohľadávky sa potom neprihliada. Opravné položky k pohľadávkam voči dlžníkom v konkurz.a vyrovnávacom konaní sa uznávajú za výdavky (náklady), počínajúc zdaň.obdobím , v ktorom boli pohľadávky v určenej lehote prihlásené.
Podľa ods.10 sa teda daňovník môže jednoznačne rozhodnúť, či opravné položky vytvorí na všetky prihlásené pohľadávky v plnej výške hodnoty prihlásených pohľadávok alebo len čiastočne. Ak daňovník v určenej lehote vytvorí oprav.položky len na niektoré pohľadávky alebo len čiastočne , rozdiel do výšky prihlásených pohľadávok môže dotvoriť v dalšom zdaňov.období.
Ja mám takúto situáciu v s.r.o.: Mám pohľadávku z roku 2005, v roku 2006 dlžník na seba vyhlásil konkurz, pohľadávka je riadne prihlásená do konkurzu od mája 2006. Je to veľká pohľadávka, na ktorú keď tento rok vytvorím opravnú položku, pohltí nám takmer celý zisk. Spoločníci by chceli OP tejto pohľadávky presunúť do ďalšieho roka, pretože spoločnosť potrebuje skončiť zo ziskom, čo najvyšším .Po prvé hospodársky výsledok posudzuje náš zahraničný partner (ide o njakú bonitu) a po druhé, je tu riziko, že ak skončíme na nule alebo so stratou, nedostaneme predĺženie kontokorentného úveru v banke a možno je aj nejaké po tretie, asi delenie zisku, ale to nie je dôležité pre zodpovedanie otázky. Chcem sa len uistiť :
1.) či môžem využiť ods.10 §20 , ktorý podčiarkla renča1 vo svojej odpovedi a dať tento rok OP len vo výške napr. 50% alebo aj žiadnu OP?
2) Potrebujem k tomu zrejme asi spraviť inventarizáciu pohľadávok a rozhodnutie konateľa čo s pohľadávkou urobiť?
3) Ešte by ma zaujímalo na váš názor, ako dlho možno takúto pohľadávku evidovať v účtovníctve? Keď bude rozhodnutie o výsledku konkurzu a nedostaneme žiadne peniaze (čo sa asi stane), potom túto pohľadávku už musíme odpísať?
24.11.06,08:13
Prosím, pozrite sa na to niekto. Ď.
24.11.06,08:49
§ 19 písm.h) bod 5 opravnú položku k pohľadávke možno tvoriť do 100% v tvojom prípade § 20 ods.14 písm.d)
rozhodnutie konateľa určite a ja osobne by som spravila aj invent.pohľadávok.
Pohľadávku budeš v účtov.evidovať pokiaľ nebudeš mať rozhodnutie o výsledku konkurzu, akonáhle ho budeš mať na základe tohto rozhodnutia ju odpíšeš, samozrejme netreba zabudnúť na preúčt.oprav.položky.
Budem rada , ak niekto somnou bude súhlasiť, nech pridelí k môjmu príspevku súhlas.
24.11.06,11:50
Renča1 vrelo ďakujem za odpoveď, už som ani nedúfala, že sa niekto vyjadrí. Je to asi problematická téma.
24.11.06,12:21
Ja by som to asi posudzovala z dvoch hľadísk - z hľadiska daňového - čo bolo rozobraté v predchádzajúcom príspevku a z hľadiska účtovného. Pretože z účtovného pohľladu - z hľadiska opatrnosti, ak existuje riziko, že dlžník svoju svoj záväzok nebude schopný splácať (a keďže sám seba uvalil do konkurzu, tak asi nebude schopný tento záväzok splatiť), tak je potrebné vytvoriť opravnú položku v každom prípade (aj keby nebola daňovo uznaná). Iná vec je, že v praxi to funguje inak - majitelia neradi vidia opravné položky - najmä tie nedaňové, tiež z pochopiteľných dôvodov. V tom prípade odporúčam dať si písomne potvrdiť od konateľa alebo majiteľa, že tú opravnú položku tvoriť nechce a - samozrejme - upovedomiť ho o všetkých rizikách, ktoré z toho vyplývajú. Alebo si aspoň zapísať niekde, kde nezabudneš. Lebo po čase sa veľmi ťažko obhajuje.
24.11.06,12:56
Upozorňujem že najprv musia byť účtovné opravné položky a potom možno aplikovať "daňové opravné položky".Nemôže sa stať že nebudú v účtovníctve žiadne opravné položky a základ dane sa zníži o "daňové opravné položky"
25.11.06,13:23
Keď z účtovného hľadiska musím vytvoriť opravnú položku tento rok - v tomto prípade vlastne bude daňovo uznaná, aké je to riziko, keď ju nevytvorím. Dostaneme nejakú pokutu?
27.11.06,07:19
A keď hrozí pokuta, tak ktorá inštitúcia nám ju môže dať a v akej výške? Neviete niekto?
27.11.06,08:36
Podľa môjho názoru Ti vzniká povinnosť vytvoriť účtovnú opravnú položku, nakoľko, ako tu bolo spomenuté, dlžník sám na seba vyhlásil konkurz, takže zníženiu zisku sa asi nevyhneš. Je to veľmi citlivá téma, hlavne vo vzťahu k majiteľom spoločnosti. Nakoľko sa jedná o vysokú sumu, skúsila by som v rámci možností pozbierať čo najviac informácií o dlžníkovi, atď. a potom zvážila ďalší postup.
Čo sa týka sankcií, pojednáva o nich § 38 zákona o účtovníctve, kde sa v ods. 4 píše, citujem:
(4) Na účely podľa odsekov 1 a 2 je daňový úrad oprávnený vykonávať v účtovnej jednotke kontrolu dodržiavania ustanovení tohto zákona. Na vykonávanie kontroly sa primerane použijú ustanovenia o daňovej kontrole podľa osobitného predpisu. 47a)
/47a/ Zákon Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov.
27.11.06,09:50
Ďakujem za odpovede, prerokujem s konateľom a zvážime, čo je pre nás (a pre spoločníkov ) najvýhodnejšie v tejto nevýhodnej situácii.
27.11.06,10:45
[quote=ingi]Podľa môjho názoru Ti vzniká povinnosť vytvoriť účtovnú opravnú položku, nakoľko, ako tu bolo spomenuté, dlžník sám na seba vyhlásil konkurz, takže zníženiu zisku sa asi nevyhneš. ....
takže podľa tohto , keď na dlžníka je vyhlásený konkurz niekým iným, tak sa dá vytvorenie OP posunúť do ukončenia konkurzu?
27.11.06,12:42
Vo všeobecnosti by som sa oprela o Postupy účtovania, § 18, z ktorého vyberám podstatné časti:
(1) Opravné položky sa tvoria na základe zásady opatrnosti, ak je opodstatnené predpokladať, že nastalo zníženie hodnoty majetku oproti jeho pôvodnému oceneniu, okrem trvalého zníženia hodnoty majetku. Opravnou položkou sa odhaduje predpokladané zníženie hodnoty majetku. Predpoklad zníženia hodnoty majetku je opodstatnený, ak sa udiala skutočnosť, ktorá je dôvodom na odhad zníženia budúcich ekonomických úžitkov z tohto majetku.
(2) Ak došlo k trvalému zníženiu hodnoty majetku, zníženie sa účtuje na ťarchu nákladov, napríklad odpis pohľadávky na základe súdneho rozhodnutia o jej vyrovnaní16), mimoriadny odpis dlhodobého majetku.
(6)Opravné položky k pohľadávkam sa tvoria najmä k pohľadávkam, pri ktorých je opodstatnené predpokladať, že ich dlžník úplne alebo čiastočne nezaplatí, k sporným pohľadávkam voči dlžníkom, s ktorými sa vedie spor o ich uznanie.
(9) Ku dňu, ku ktorému sa zostavuje účtovná závierka, sa z dôvodu upravujúcich závierkových účtovných prípadov účtuje tvorba opravnej položky alebo sa upraví jej výška, napríklad v prípade vyhlásenia konkurzu na niektorého z odberateľov, ktoré sa uskutočnilo po dni, ku ktorému sa zostavuje účtovná závierka, ktorým sa spravidla potvrdí, že znehodnotenie pohľadávok z obchodného styku existovalo už ku dňu, ku ktorému sa zostavuje účtovná závierka.
Na základe uvedeného by mala byť podľa môjho názoru v prípade vyhlásenia konkurzu na dlžníka vždy vytvorená účtovná opravná položka.
V Tvojom prípade, nakoľko sa jedná o vysokú čiastku, preštudovala by som si Zákon č.7/2005 Z.z. o konkurze a reštrukturalizácii (je prilepený aj na Porade), kde je okrem iného definovaný úpadok dlžníka, platobná neschopnosť, uspokojovanie veriteľov, atď. Rozhodnutie a následné riziká budú iba na Vašej spoločnosti.
27.11.06,13:29